Diari Oficial de la Generalitat Valenciana


Sumari del DOGV 401, del 07-07-1986 (1986/806668)

DECRET 68/1986, de 2 de juny, del Consell de la Generalitat Valenciana, pel qual s'autoritza la reversió al patrimoni de l'Hospital Clínic Universitari de València del dret d'ús sobre un local ubicat en la Avinguda Blasco Ibañez, núm. 15 de la susdita ciutat.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/06/02/68/dof/vci/html**

### Dades del document

Número de DOGV
:   401

Data del DOGV
:   07-07-1986

Secció del DOGV
:   DISPOSICIONS GENERALS

Número del document
:   1986/806668


Data del document
:   02-06-1986

Organisme emissor
:   Conselleria d'Economia i Hisenda

Tipus de document
:   Decret

Decret 68/1986, de 2 de juny, del Consell de la Generalitat Valenciana, pel qual s'autoritza la reversió al patrimoni de l'Hospital Clínic Universitari de València, del dret d'ús sobre un local ubicat en l'avinguda Blasco Ibañez, núm. 15 de la susdita ciutat.  
La Junta de Govern de l'Hospital Clínic Universitari, en sessió del dia 15 de febrer de 1985, acordà de sol·licitar a la Generalitat Valenciana la reversió del local que dins de l'edifici d'aquest Hospital ocupava el Centre de Diagnòstic i Orientació Terapèutica.   
El dret d'ús sobre el local esmentat fou transferit per l'Administració de l'Estat a la Generalitat Valenciana mitjançant el Reial Decreto 340/1982, de 15 de gener, juntament amb les competències i els serveis en matèria de sanitat.   
La Conselleria de Sanitat i Consum, a la qual és assignat el dret, informà no necessitar el local per al desplegament de la finalitat per a la qual fou cedit, ni preveure-se'n la utilització en el futur i sol·licità la iniciació dels tràmits adients amb la reversió del local a l'Hospital Clínic Universitari de València   
D'acord amb el que disposen els articles segon i nové del Decret del Consell 46/1983, de 18 d'abril, pel qual s'aproven les normes provisionals per a l'administració, defensa i conservació del patrimoni de la Generalitat, en relació amb els articles 24 de la Llei de Patrimoni de l'Estat i 55 del seu Reglament, interpretats els dos últims a sensu contrario, correspon al Consell acordar la reversió del local.   
En atenció d'aquests motins, a proposta del Conseller d'Economia i Hisenda i amb la deliberació prèvia del Consell en reunió del dia 2 de juny de 1986,   
DECRETE:  
Article primer  
S'autoritza la reversió al patrimoni de l'Hospital Clínic Universitari de València del dret d'ús que la Generalitat Valenciana ostenta sobre un local situat en les dependències del susdit Hospital, en la Avinguda Blasco Ibáñez, núm. 15, de València, amb una superfície de 45 m2, on funcionava un Centre de Diagnòstic i Orientació Terapèutica, ja que no és necessari per a l'ús per al qual va ser cedit ni es preveu que ho siga en el futur.   
Article segon  
El dret d'ús que reverteix serà anul·lat en l'Inventari General de Béns i Drets de la Generalitat Valenciana.   
Article tercer  
La Conselleria d'Economia i Hisenda realitzarà els tràmits que calguen per tal de fer efectiu el que disposa aquest Decret.   
València, 2 de juny de 1986.   
El President de la Generalitat  
JOAN LERMA I BLASCO  
El Conseller d?Economia i Hisenda,  
ANTONI BIRLANGA I CASANOVA


Còpia Permalink ELI